# Milan Galić

Milan Galić|  Milan Galić |
| Lični podaci |
| Puno ime | Milan Galić |
| Datum rođenja | (1938-marta-08)8. marta 1938. |
| Mesto rođenja | Temerin,  Kraljevina Jugoslavija |
| Datum smrti | 13. septembra 2014. |
| Mesto smrti | Beograd,  Srbija |
| Visina | 1,73 m |
| Pozicija | Napadač |
| Juniorska karijera |
| 1952—1955 | Proleter Zrenjanin |
| Seniorska karijera\* |
| Godine | **Klub** | **Nast.** | **(Gol)** |
| 1955—1958 1958—1966 1966—1970 1970—1973 | Proleter Zrenjanin Partizan Standard Lijež Rems | ? 148 84 55 | (?) (74) (33) (18) |
| Reprezentativna karijera |
| 1959—1965 | Jugoslavija | 51 | (37) |

| Olimpijski zapisi|- bgcolor="#eeeeee" align=center
 | Fudbal
 |
| --- | --- |
| Olimpijske igre
 |
| **Zlato** | 1960. Rim | Jugoslavija
 |
| Evropsko prvenstvo
 |
| **Srebro** | 1960. Francuska | Jugoslavija
 |

**Milan Galić** (Bosansko Grahovo, 8. marta 1938 — Beograd, 13. septembar 2014) je bio fudbaler FK Proleter, Partizana, Standarda iz Liježa, FK Remsa i jugoslovenski reprezentativac.

## Sportska biografija

Igrajući za jugoslovensku reprezentaciju na 51 utakmici, postigao je 37 golova. Učestvovao je na Letnjim olimpijskim igrama 1960. godine, kada je reprezentacija Jugoslavije osvojila zlatnu medalju, na Evropskom fudbalskom prvenstvu 1960. godine, kada je Jugoslavija bila druga, i na Svetskom prvenstvu 1962. godine, kada je Jugoslavija zauzela četvrto mesto. Iste godine dobio je zlatnu značku Sporta, nagradu za najboljeg sportistu u Jugoslaviji. U ligaškim takmičenjima igrao je za Partizan i Standard Lijež i Rems.

### Kup šampiona sa Partizanom

Osvajanjem titule šampiona Jugoslavije u sezoni 1964/65, Partizan je stekao pravo da igra u Kupu šampiona Evrope. Tadašnje *Partizanove bebe*, predvođene trenerom Matekalom predstavljale su ozbiljnog rivala bilo kom tadašnjem Evropskom klubu.

Partizan je na većini utakmica Kupa šampiona igrao u sledećem sastavu:

* (1) Šoškić (golman), (2) Jusufi, (3) Vasović (kapiten), (4) Rašović, (5) Mihajlović, (6) Kovačević, (7) Bečejac, (8) Bajić, (9) Hasanagić, (10) **Milan Galić**, (19) Pirmajer. Trener je bio Abdulah Gegić.

Partizan je u predtakmičenju za protivnika dobio Francuskog prvaka Nanta. Pobedom u Beogradu sa 2:0 i nerešenim rezultatom u gostima 2:2, prva prepreka je bila preskoćena sa ukupim skorom od 4:2.

Sledeći protivnik je bio prvak Nemačke Verder iz Bremena. Verder je eliminisan ukupnim rezultatom 3:1. U Beogradu 3:0 i u Bremenu 0:1.

U četvrtfinalu Partizan je za protivnika dobio prvaka Čehoslovačke, Spartu iz Praga. Prvu utakmicu u Pragu Partizan je izgubio sa 4:1, dok je drugu utakmicu u Beogradu pobedio sa rezultatom 5:0 i time sa ukupnim skorom od 6:4 se kvalifikovao u polufinale.

U polufinalu je Partizana čekao šampion Engleske, Mančester junajted. Međutim Partizanove bebe su i ovaj put uspešno odradile zadatak ukupnim skorom od 2:1 (2:0 u Beogradu i 0:1 u Londonu) prebrodile su i ovu prepreku i plasirale se u finale.

Finale Kupa evropskih šampiona se igralo u Briselu 11. maja 1966. godine i protivnik Partizana je bio prvak Španije Real iz Madrida. Igralo se na čuvenom stadionu Hejsel pred 55.000 gledalaca. Partizan je u svemu bio ravnopravan protivnik Realu i u 55 minutu je poveo pogotkom Velibora Vasovića. Na žalost igrača Partizana to je bilo sve što su mogli da učine. Pogodcima Amansija i Serene, Real je uspeo da porazi Partizan i osvoji titulu šampiona kontinenta.

## Reference

## Vanjske veze

* Profil na reprezentacija.rs